**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  5 – 2 – 2025

**ΑΜΑΡΟΥΣΙΟΥ Αρ. Πρ.:** 51

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΥΠΑΙΘΑ, Υπουργείο Οικονομικών, Ε. Λ. Μ. Ε. Πειραιά**

**Κοινοποίηση: Τα μέλη του Συλλόγου μας, ΔΟΕ – ΟΛΜΕ, Συλλόγους Εκπ/κών Π. Ε. & ΕΛΜΕ της χώρας**

**ΨΗΦΙΣΜΑ ΣΥΜΠΑΡΑΣΤΑΣΗΣ**

**Κάτω τα χέρια από τους απεργούς εκπαιδευτικούς!**

Εκφράζουμε την αλληλεγγύη μας στους συναδέλφους της ΕΛΜΕ Πειραιά! Κυβέρνηση – Υπουργείο Παιδείας και Υπουργείο Οικονομικών σέρνουν την ΕΛΜΕ Πειραιά στα δικαστήρια, ζητώντας να κηρυχθεί παράνομη και καταχρηστική η απόφαση για κήρυξη στάσεων εργασίας από τις υποχρεωτικές υπερωρίες. Ποινικοποιούν μια ακόμα απεργιακή κινητοποίηση, ποινικοποιούν ξανά την συνδικαλιστική δράση.

**Δεν θα τους περάσει!**

Την ίδια ώρα που η εμπορευματοποίηση της παιδείας, η υποστελέχωση των σχολείων μας, οι διώξεις σε νεοδιόριστους και όχι μόνο, οι απολύσεις η μετατροπή των σχολείων της γειτονιάς σε Ωνάσεια με αποτέλεσμα τον διωγμό των μαθητών και εκπαιδευτικών καλά κρατούν, επιτίθονται για άλλη μία φορά στα εργασιακά δικαιώματα των εκπαιδευτικών που υπερασπίζονται το σχολείο των σύγχρονων αναγκών. Η ΕΛΜΕ Πειραιά καλεί στα δικαστήρια την Πέμπτη 6/2/2025 όπου θα εκδικαστεί η υπόθεση με τις γνωστές φαστ τρακ διαδικασίες που γνωρίζουμε.

**Κάτω τα χέρια από τα σωματεία μας, κάτω τα χέρια από την απεργία.**

